
 24.3.2012
 BG
 Официален вестник на Европейския съюз
 L 87/45
 РЕГЛАМЕНТ ЗА ИЗПЪЛНЕНИЕ (ЕС) No 266/2012 НА СЪВЕТА
 от 23 март 2012 година
 за прилагане на член 32, параграф 1 от Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия, и по-специално член 32, параграф 1 от него,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид на сериозността на положението в Сирия и в съответствие с Решение за изпълнение 2012/172/ОВППС на Съвета (1) за изпълнение на Решение 2011/782/ОВППС (2) относно ограничителни мерки срещу Сирия, в съдържащия се в приложение II към Регламент (ЕС) No 36/2012 списък на физическите и юридическите лица, образуванията или органите, подлежащи на ограничителни мерки, следва да бъдат добавени допълнителни лица и образувания.
 (3)
 Освен това, вписванията за някои лица и образуванието, включени в съдържащия се в приложение II към Регламент (ЕС) No 36/2012 списък на физическите и юридическите лица, образуванията или органите, подлежащи на ограничителни мерки, следва да бъдат изменени,
 ПРИЕ НАСТОЯЩИЯ РЕГЛАМЕНТ:
 Член 1
 Лицата и образуванията, изброени в приложение I към настоящия регламент, се добавят в списъка, съдържащ се в приложение II към Регламент (ЕС) No 36/2012.
 Член 2
 В приложение II към Регламент (ЕС) No 36/2012 вписванията за лицата и образуванието, изброени в приложение II към настоящия регламент, се заменят от вписванията, съдържащи се в приложение II към настоящия регламент.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставен в Брюксел 23 март 2012 година.
 За Съвета
 Председател
 C. ASHTON
 (1) Виж страница 103 от настоящия брой на Официален вестник.
 (2) ОВ L 319, 2.12.2011 г., стр. 56.
 ПРИЛОЖЕНИЕ I
 Лица и образувания, посочени в член 1
 А. Лица
 Име
 Идентификационни данни
 Основания
 Дата на включване в списъка
 1.
 Anisa Al Assad
 (известна още като Anisah Al Assad)
 Дата на раждане: 1934
 Моминско име: Makhlouf
 Майка на президента Ал Асад. Предвид тесните лични и финансови взаимоотношения със сирийския президент Башар ал Асад, тя извлича ползи от сирийския режим и е свързана с него.
 23.3.2012 r.
 2.
 Bushra Al Assad
 (известна още като Bushra Shawkat)
 Дата на раждане: 24.10.1960
 Сестра на Башар ал Асад, съпруга на Asif Shawkat, заместник- директор за персонала на Службата за сигурност и разузнаване.
 Предвид тесните лични и финансови взаимоотношения със сирийския президент Башар ал Асад и с други видни представители на сирийския режим, тя извлича ползи от този режим и е свързана с него.
 23.3.2012 r.
 3.
 Asma Al Assad (известна още като Asma Fawaz Al Akhras)
 Дата на раждане: 11.08.1975
 Място на раждане: Лондон, Обединено кралство
 Паспорт No 707512830 валиден до: 22/9/2020
 Моминско име: Al Akhras
 Съпруга на Башар ал Асад. Предвид тесните лични и финансови взаимоотношения със сирийския президент Башар ал